Παύλος ο Αιγινήτης

Ο Παύλος ο Αιγινήτης (πολυτονικό: Παῦλος ὀ Αἰγινήτης, λατινικά: Paulus Aegineta, περίπου 625 – 690) ήταν Βυζαντινός ιατρός του 7ου αιώνα ο οποίος είναι γνωστός για τη συγγραφή της 7τομης ιατρικής εγκυκλοπαίδειας Ἐπιτομαί ἰατρικαί. Το έργο αυτό περιείχε το σύνολο όλης της ιατρικής γνώσης του δυτικού κόσμου, και ήταν το κορυφαίο έργο αναφοράς ως προς την ακρίβεια και πληρότητα του.

Ιστορικό
Δεν είναι τίποτα γνωστό σχετικά με τη ζωή του εκτός από το ότι καταγόταν από την Αίγινα, και πως ταξίδεψε σε πολλά μέρη ανάμεσα στα οποία και η Αλεξάνδρεια. Paul of Aegina, iv. 49, p. 526 Είναι επίσης γνωστός και με το όνομα Ιατροσοφιστής και Περιοδευτής πιθανώς λόγω του γεγονότος ότι περιόδευε σε πολλές περιοχές εξασκώντας το επάγγελμα του. Δεν είναι γνωστό με ακρίβεια το πότε έζησε αλλά καθώς φαίνεται ο ίδιος να γνωρίζει το έργο του Αλέξανδρου του Τραλλιανού Paul of Aegina, iii. 28, 78, pp. 447, 495, vii. 5, 11, 19, pp. 650, 660, 687 καθώς και γίνεται αναφορά σε αυτόν από τον Σεραπίωνα τον Πρεσβύτερο, Ibn Sarafyun, Pract. vii. 9, pp. 73, 74, ed. Lugd. 1525 είναι πιθανό πως η εκτίμηση του ότι έζησε στο 2ο μισό του 7ου αιώνα είναι σωστή. Abu-al-Faraj, Hist. Dynast. p. 114.

Έργα
Το λεξικό Σουίδα αναφέρει πως έγραψε διάφορα ιατρικά έργα, εκ των οποίων το κύριο είναι αυτό της εγκυκλοπαίδειας Ἐπιτομαί ἰατρικαί (γνωστό στα λατινικά ως De Re Medica Libri Septem).Ψηφιοποιημένο κείμενο από το πανεπιστήμιο του Ντύσσελτορφ] Αναφέρεται πως οι Άραβες ιατροί εκτιμούσαν ιδιαίτερα το έργο του, όπως και οι μαίες της εποχής.

Ο 6ος τόμος της εγκυκλοπαίδειας σχετικά με την χειρουργική χρησιμοποιήθηκε ευρέως στην Ευρώπη και τον Αραβικό κόσμο κατά τη διάρκεια όλου του Μεσαίωνα, και έχει ιδιαίτερη αξία ως προς την ιστορία της χειρουργικής. Ολόκληρο το έργο εκδόθηκε σε έντυπη έκδοση στα ελληνικά το 1528 στη Βενετία, και σύντομα έπειτα εκδόθηκε και από τυπογραφείο της Βασιλείας το 1538. Υπήρξαν αρκετές λατινικές μεταφράσεις, και η πρώτη μετάφραση του έργου στην αγγλική γλώσσα έγινε το 1834.

Παραπομπές

Βιβλιογραφία
 ()

()
 ()
 ()

Κατηγορία:Βυζαντινοί ιατροί
Κατηγορία:Βυζαντινοί του 7ου αιώνα